wannaphong/clean_thaiwikipedia huggingface dataset:
# โพซิตรอน
โพซิตรอน  หรือ แอนติอิเล็กตรอน  เป็นปฏิยานุภาคหรือปฏิสสารของอิเล็กตรอน โพซิตรอนมีประจุไฟฟ้าเป็น +1 มีสปินเป็น 1/2 และมีมวลเท่ากับอิเล็กตรอน ถ้าโพซิตรอนพลังงานต่ำชนกับอิเล็กตรอนพลังงานต่ำจะเกิดการประลัย (annihilation) คือมีการเกิดโฟตอนรังสีแกมมา 2 โฟตอนหรือมากกว่า
โพซิตรอนอาจจะเกิดจากการสลายตัวของการปลดปล่อยโพซิตรอนกัมมันตรังสี (ผ่านอันตรกิริยาอย่างอ่อน) หรือโดยการผลิตคู่จากโฟตอนที่มีพลังงานเพียงพอ 

ประวัติ
ทฤษฎี
ในปี ค.ศ. 1928 พอล  ดิแรก  (Paul Dirac)  ได้ตีพิมพ์รายงานวิจัยเสนอว่าอิเล็กตรอนสามารถมีได้ทั้งประจุบวกและประจุลบ  รายงานวิจัยนี้ได้แนะนำสมการดิแรก, การผสมผสานของกลศาสตร์ควอนตัม, ทฤษฎีสัมพัทธภาพพิเศษและว่าด้วยแนวคิดใหม่ของอิเล็กตรอนสปินเพื่ออธิบายปรากฏการณ์ซีแมน (Zeeman effect) รายงานวิจัยไม่ได้ทำนายถึงอนุภาคใหม่อย่างแน่ชัดนัก, แต่ก็ยังอนุญาตให้อิเล็กตรอนที่มีทั้งพลังงานที่เป็นบวกหรือลบเป็นวิธีสำหรับแก้ไขปัญหาอยู่ การแก้ปัญหาพลังงานที่มีค่าบวกถูกอธิบายได้ด้วยผลการทดลอง แต่ก็ยังอนุญาตให้มีอิเล็กตรอนที่มีพลังงานบวกหรือลบอย่างใดอย่างหนึ่งเป็นวิธีในการแก้ไขปัญหา การแก้ปัญหาพลังงานในเชิงบวกถูกอธิบายได้ด้วยผลการทดลอง แต่ดิแรกก็ยังคงเกิดความฉงนสนเท่ห์กับการแก้ปัญหาพลังงานที่มีค่าเชิงลบที่มีความถูกต้องเท่าเทียมกันซึ่งแบบจำลองทางคณิตศาสตร์ได้อนุญาตให้มีได้ กลศาสตร์ควอนตัมนั้นไม่อนุญาตให้มีการแก้ปัญหาเกี่ยวกับพลังงานที่มีค่าเป็นจำนวนติดลบได้, เหมือนดังเช่นกับในกลศาสตร์แบบดั้งเดิมที่มักจะได้กระทำกับในสมการที่เกี่ยวข้องกับพลังงานที่มีค่าติดลบดังกล่าว โดยที่จะเป็นแค่เพียงแค่ถูกละเว้นไว้ในฐานที่เข้าใจกัน  ซึ่งทางออกของการแก้ปัญหาแบบคู่ขนานนี้ได้ส่อแสดงนัยให้เห็นถึงความเป็นไปได้ของการกระโดดข้ามไปมาตามธรรมชาติระหว่างสถานะของพลังงานที่เป็นบวกและลบของอิเล็กตรอน  อย่างไรก็ตาม, การเปลี่ยนแปลงที่เกิดขึ้นดังกล่าวก็ยังคงไม่ได้ถูกสังเกตการณ์โดยทางการทดลองทางฟิสิกส์แต่อย่างใด เขาได้พูดถึงปัญหาที่เกิดขึ้นจากความขัดแย้งกันระหว่างแนวคิดทางทฤษฎีและการสังเกตการณ์ทางการทดลองนี้ว่าเป็น "ความยากลำบาก" ที่ "ไม่อาจตัดสินใจได้"

ดิแรกได้เขียนรายงานการติดตามผลในเดือนธันวาคม ปี 1929 ที่พยายามจะอธิบายการแก้ปัญหาพลังงานที่มีค่าเป็นลบนี้ที่ไม่สามารถหลีกเลี่ยงได้สำหรับอิเล็กตรอนในรูปแบบทฤษฎีที่มีลักษณะเป็นเชิงสัมพัทธ์  
เขาโต้แย้งว่า " ... อิเล็กตรอนประกอบไปด้วยพลังงานเชิงลบที่เคลื่อนที่อยู่ในภายนอกสนาม [แม่เหล็กไฟฟ้า] ราวกับว่าจะถูกนำพาให้เคลื่อนที่ไปโดยประจุบวก"  เขายังยืนยันว่าทุก ๆ พื้นที่จะได้รับการพิจารณาว่าเป็น "ทะเล" ของสถานะพลังงานเชิงลบ ("sea" of negative energy states) ที่ได้รับการเติมเต็ม เพื่อป้องกันการกระโดดของอิเล็กตรอนระหว่างสถานะพลังงานบวก (ประจุไฟฟ้าลบ) และสถานะพลังงานลบ (ประจุไฟฟ้าบวก)  บทความนี้ยังได้สำรวจความเป็นไปได้ที่โปรตอนจะเป็นเกาะในทะเลแห่งนี้ และแท้จริงแล้วมันอาจจะเป็นอิเล็กตรอนพลังงานลบ
# มิโซะ
มิโซะ  เป็นผลิตภัณฑ์อาหารญี่ปุ่น หมักจากข้าว ข้าวบาร์เลย์ หรือถั่วเหลืองกับเกลือและราโคจิกิง  ซึ่งมิโซะส่วนมากจะเป็นมิโซะจากถั่วเหลือง มีลักษณะนิ่ม  (paste) รสเค็ม และมีกลิ่นคล้ายเนื้อ มีโปรตีนสูง มีสีเหลืองอ่อนจนถึงสีน้ำตาลเข้ม มักนำมาประกอบอาหาร ทำซุปโดยละลายมิโซะในน้ำ เติมผัก เต้าหู้ เห็ดหรือสาหร่าย หรือทำเป็นเครื่องจิ้มปรุงรส สำหรับอาหารประเภทเนื้อ ปลา หอยและผักhttp://www.nfi.or.th/recycle/pdffile/P00055.pdf
# การาจเฮาส์
การาจเฮาส์  หรือ ดนตรีการาจ (garage music) เป็นแนวดนตรีแดนซ์ที่ได้รับการพัฒนาคู่กับดนตรีเฮาส์ ซึ่งเพื่มดนตรีอาร์แอนด์บีเข้ามาที่ถูกพัฒนาขึ้นในพาราไดซ์การาจ (Paradise Garage) ไนต์คลับในนิวยอร์กซิตีและคลับแซนซิบาร์ในนิวเจอร์ซีย์ ในช่วงต้นถึงกลางยุค 1980 โดยมักจะเกี่ยวข้องกับดนตรีเฮาส์ยุคแรก ถึงแม้ว่าสองแนวดนตรีจะแตกต่างกันอย่างมาก แต่ชิคาโกเฮาส์ได้ถูกการพัฒนาหน้านี้และตามที่ AllMusic ได้อธิบายว่า ค่อนข้างทีความใกล้ชิดกับดิสโก้มากกว่าแนวเพลงแดนช์อื่นๆ ในขณะที่ชิคาโกเฮาส์ได้รับความนิยมทั่วโลก ดนตรีการาจดิสโก้ได้ถูกจำแนกกับดนตรีเฮาส์
# ทูสเตปการาจ
ทูสเตปการาจ  เป็นแนวเพลงประเภทอิเล็กทรอนิกส์แดนซ์ทันสมัย  เป็นแนวเพลงย่อยที่ได้รับความนิยมอย่างยูเคการาจ
# ดนตรีการาจ
ดนตรีการาจ  อาจหมายถึง
 ยูเอสการาจ
 ยูเคการาจ
 สปีดการาจ
 ทู-สเตปการาจ
 การาจร็อก
# การาจ
การาจ  อาจหมายถึง

ในภาษาอังกฤษ มีความหมายถึง
 โรงรถ ภายในที่อยู่อาศัย
 อู่ซ่อมรถ

เสื้อผ้า
 การาจ (ร้านค้า) ร้านขายสินค้าปลีกสำหรับผู้หญิง

ดนตรี
 ยูเคการาจ ดนตรีแด๊นส์ เกิดขึ้นในสหราชอาณาจักร ในทศวรรษ 1990
 ยูเอสการาจ เพลงดิสโก้ที่เกิดในสหรัฐอเมริกาในทศวรรษ 1980
 การาจร็อก
 การาจ (อัลบั้ม) อัลบั้มของครอสแคนาเดียนแร็กวีด
 การาจแบนด์ ซอฟต์แวร์ดนตรีโดย แอปเปิลคอมพิวเตอร์

ภาพยนตร์
 การาจ (ภาพยนตร์) ภาพยนตร์ปี 2007 โดยเลนนี อับราฮัมสัน
 เดอะการาจ (ภาพยนตร์ปี พ.ศ. 2522) ภาพยนตร์ปี 2522 โดยเอลดาร์ ไรซาซานอฟ
# ลูทวิช บ็อลทซ์มัน
ลูทวิช เอดูอาร์ท บ็อลทซ์มัน (20 กุมภาพันธ์ ค.ศ. 1844 – 5 กันยายน ค.ศ. 1906) เป็นนักฟิสิกส์ชาวออสเตรีย ผู้มีชื่อเสียงจากการเป็นส่วนหนึ่งของการค้นพบด้านกลศาสตร์สถิติและอุณหพลศาสตร์สถิติ เป็นหนึ่งในบรรดานักวิทยาศาสตร์ผู้คิดค้นทฤษฎีอะตอมในยุคที่แบบจำลองวิทยาศาสตร์ด้านอะตอมยังเป็นที่ถกเถียงกันอยู่

 ประวัติ 

 งานด้านฟิสิกส์ 
งานด้านวิทยาศาสตร์ที่สำคัญที่สุดของบ็อลทซ์มันได้แก่ ทฤษฎีจลนศาสตร์ รวมถึงการศึกษาความเร็วของโมเลกุลแก๊สในสมการการกระจายของแมกซ์เวลล์-บ็อลทซ์มัน วิชาสถิติของแมกซ์เวลล์-บ็อลทซ์มันและการกระจายของบ็อลทซ์มันเกี่ยวกับพลังงานยังเป็นพื้นฐานสำคัญของวิชากลศาสตร์สถิติดั้งเดิมอีกด้วย โดยนำไปใช้อธิบายปรากฏการณ์หลายอย่างที่ไม่จำต้องใช้หลักสถิติควอนตัม และทำให้สามารถเข้าใจผลเกี่ยวกับอุณหภูมิได้อย่างลึกซึ้ง 

โดยมากแล้วการคิดค้นทางฟิสิกส์ไม่สอดคล้องกับความเชื่อของบ็อลทซ์มันเกี่ยวกับความเป็นจริงของอะตอมและโมเลกุล งานที่สอดคล้องกับเขามาจากแมกซ์เวลล์ในสกอตแลนด์ และกิบส์ในสหรัฐอเมริกา กับนักเคมีจำนวนหนึ่งหลังจากการค้นพบของจอห์น ดาลตัน ในปี ค.ศ. 1808 บ็อลทซ์มันต้องต่อสู้โต้เถียงกับบรรณาธิการนิตยสารด้านฟิสิกส์ในเยอรมนีผู้มีชื่อเสียงเป็นเวลายาวนาน เพราะบรรณาธิการผู้นั้นปฏิเสธผลงานของบ็อลทซ์มันที่อ้างอิงถึงอะตอมกับโมเลกุลในลักษณะอื่นที่ไม่สอดคล้องกับโครงสร้างทางทฤษฎีในยุคนั้น แต่หลังจากบ็อลทซ์มันเสียชีวิตไปไม่กี่ปี ผลการศึกษาสารแขวนลอยของแปแร็งได้ยืนยันตัวเลขของค่าอาโวกาโดรและค่าคงที่บ็อลทซ์มัน ทำให้โลกยอมรับว่าอนุภาคเล็กๆ อย่างอะตอมนั้นมีอยู่จริง ๆ

พลังค์ได้กล่าวไว้ว่า "บุคคลแรกที่ระบุความสัมพันธ์แบบลอการิทึมระหว่างเอนโทรปีกับความน่าจะเป็น คือ เอ็ล. บ็อลทซ์มัน ในทฤษฎีจลนศาสตร์ของแก๊สของเขา"Planck, Max (1914). The Theory of Heat Radiation. P. Blakiston Son & Co.  English translation by Morton Masius of the 2nd ed. of Waermestrahlung. Reprinted by Dover (1959) & (1991), p. 119. ISBN 0-486-66811-8 สมการเอนโทรปี S อันโด่งดังนี้คือหลักการของเอนโทรปีเกิดมาจากรูด็อล์ฟ เคลาซีอุส ในปี ค.ศ. 1865 เขาเป็นผู้แรกที่กำหนดกฎข้อที่สองของอุณหพลศาสตร์โดยกล่าวว่า "เอนโทรปีจะเพิ่มขึ้นเสมอ"อีกหลักการหนึ่งมาจากการให้คำนิยาม information entropy ของคล็อด แชนนอน ในปี ค.ศ. 1948   ซึ่งเดิมตั้งใจจะประยุกต์ใช้กับทฤษฎีด้านการสื่อสาร แต่ก็สามารถใช้ได้กับทุกแขนง เมื่อลดรูปสามารถเข้ากันกับสมการของบ็อลทซ์มัน เมื่อความเป็นไปได้ทั้งหมดมีค่าเท่ากัน ความพิเศษของหลักการนี้อยู่ที่มันสามารถให้ผลลัพธ์ทันทีโดยไม่ต้องอาศัยแฟกทอเรียลหรือการประมาณของสเตอร์ลิง  รูปแบบสมการอย่างง่ายพบได้ในผลงานของบ็อลทซ์มันและคล้ายคลึงกับทฤษฎี H ในกลศาสตร์ควอนตัมของกิ๊บส์อย่างยิ่ง

โดยที่  = 1.3806505(24) × 10−23 JK−1 คือค่าคงที่บ็อลทซ์มัน และ log ในที่นี้เป็นลอการิทึมฐานธรรมชาติ (e)  คือ Wahrscheinlichkeit หรือความถี่การเกิด macrostate, p. 21 หรือกล่าวให้ตรงคือค่าความเป็นไปได้ในการเกิด microstates เมื่อเทียบกับสถานะ macroscopic ของระบบ

 สมการบ็อลทซ์มัน 

สมการบ็อลทซ์มัน พัฒนาขึ้นเพื่อพยายามอธิบายพลศาสตร์ของแก๊สอุดมคติ

โดยที่  หมายถึงฟังก์ชันการกระจายตัวของตำแหน่งอนุภาคเดี่ยวกับโมเมนตัม ณ เวลาใดเวลาหนึ่ง (ดูใน การกระจายของแมกซ์เวลล์-บ็อลทซ์มัน)  คือแรงที่กระทำ  คือมวลของอนุภาค  คือเวลา และ  คือความเร็วเฉลี่ยของอนุภาค
# เอ็มมา ทอมป์สัน
เดม เอ็มมา ทอมป์สัน (เกิด 15 เมษายน ค.ศ. 1959) เป็นนักแสดงหญิงและผู้เขียนบทชาวบริติช ผู้ได้รับรางวัลมากมายตลอดอาชีพการแสดงกว่าสี่สิบปี รวมถึงรางวัลออสการ์สองรางวัล รางวัลแบฟตาสามรางวัล รางวัลลูกโลกทองคำสามรางวัล และรางวัลไพรม์ไทม์เอ็มมีหนึ่งรางวัล

ในปี ค.ศ. 2018 ทอมป์สันได้รับพระราชทานตำแหน่ง เดม (ดีบีอี) โดยสมเด็จพระราชินีนาถเอลิซาเบธที่ 2 แห่งสหราชอาณาจักร จากการร่วมแสดงละคร
# ผู้ชายหลายมิติ
ผู้ชายหลายมิติ  เป็นภาพยนตร์อเมริกันในปี 2001 ที่สร้างจากชีวิตจริงของจอห์น แนช เจ้าของรางวัลโนเบลสาขาเศรษฐศาสตร์http://www.princeton.edu/mudd/news/faq/topics/nash.shtml ภาพยนตร์กำกับโดยรอน ฮาวเวิร์ด และเขียนบทโดยอคิวา โกลด์สแมน โดยยึดจากหนังสือขายดีที่เคยได้เสนอชื่อเข้าชิงรางวัลพูลิตเซอร์ ในปี 1998 ในชื่อหนังสือ A Beautiful Mind ชื่อเดียวกับหนัง โดยซิลเวีย นาซาร์ โดยภาพยนตร์นำแสดงโดยรัสเซลล์ โครว์ ร่วมกับเจนนิเฟอร์ คอนเนลลี, เอด แฮร์ริส และพอล เบตทานี

เนื้อเรื่องเริ่มต้นในสมัยช่วงแรกในชีวิตของแนชที่มหาวิทยาลัยพรินซ์ตัน เขาได้พัฒนาแนวคิดที่จะปฏิวัติวงการคณิตศาสตร์โลก ในต้นเรื่อง แนชยังได้เกิดอาการจิตเภทหวาดระแวง ขณะที่ตัวแนชก็ทำให้เกิดภาระกับภรรยาและเพื่อน ๆ ของพวกเขา

ภาพยนตร์เปิดตัวในสหรัฐอเมริกาเมื่อวันที่ 21 ธันวาคม ค.ศ. 2001 โดยได้รับเสียงตอบรับในด้านคำวิจารณ์ที่ดี ทำรายได้ 300 ล้านดอลลาร์สหรัฐ ทั่วโลก และยังได้รับรางวัลออสการ์ 4 สาขาจากเวทีรางวัลออสการ์ รวมถึงในสาขาภาพยนตร์ยอดเยี่ยม ผู้กำกับยอดเยี่ยม บทดัดแปลงยอดเยี่ยม และนักแสดงสมทบหญิงยอดเยี่ยม
# คิม เบซิงเงอร์
คิมิลา แอน "คิม" เบซิงเงอร์  (ออกเสียงนามสกุลว่า /ˈbeɪsɪŋɚ/ bay-sing-er, มักออกเสียงผิดว่า /ˈbæsɪndʒɚ/bass-in-jer; เกิด 8 ธันวาคม ค.ศ. 1953) เป็นนักแสดงภาพยนตร์ชาวอเมริกัน และเป็นอดีตนางแบบแฟชั่น

ผลงานของเธอเป็นที่รู้จักในบทผู้หญิงของบอนด์ ใน Never Say Never Again เธอเคยได้รับการเสนอชื่อเข้าชิงรางวัลลูกโลกทองคำในบทบาทในเรื่อง The Natural และเธอยังมีบทหลักในภาพยนตร์แบทแมน และ 8 Mile เธอได้รับรางวัลหลายรางวัลในสาขานักแสดงสมทบยอดเยี่ยมจากภาพยนตร์ในปี 1997 เรื่อง L.A. Confidential ในเวทีรางวัลออสการ์, รางวัลแซกอวอร์ด และรางวัลลูกโลกทองคำ
# ยุโรป (แก้ความกำกวม)
ยุโรป, ยูโรเปียน สามารถหมายถึง
 ทวีปยุโรป
 สหภาพยุโรป
 ยุโรป (เพลงชาติ) เพลงชาติของสาธารณรัฐคอซอวอ
 ยูโรเปียนคัพ การแข่งขันฟุตบอล ปัจจุบันใช้ชื่อว่า ยูฟ่าแชมเปียนส์ลีก

ดนตรี
 ยุโรป (วงดนตรี) วงดนตรีจากสวีเดน
 ยุโรป (สุรสีห์ อิทธิกุล) อัลบั้มดนตรีของสุรสีห์ อิทธิกุล

ความหมายอื่น
 ยูโรปา (แก้ความกำกวม)
 ยูโร (แก้ความกำกวม)
# ยูโรปา (แก้ความกำกวม)
ยูโรปา สามารถหมายถึง
 ยูโรปา ชายาของเทพเจ้าซุส ในเทพปกรณัมกรีก 
 ยูโรปา ดาวบริวารของดาวพฤหัสบดี
 ยูโรปาลีก ชื่อใหม่ในฤดูกาล 2009 ของการแข่งขันฟุตบอล ยูฟ่าคัพ
 ยูโรปา ยูโรปา หรือ Hitlerjunge Salomon ภาพยนตร์เยอรมันในปี 1990 ของแอกนีสกา ฮอลแลนด์
 ยูโรปา หรือ Zentropa ภาพยนตร์เดนมาร์กในปี 1991 ของลาร์ส ฟอน เทรียร์

 ความหมายอื่น 
 ยุโรป (แก้ความกำกวม)
 ยูโร (แก้ความกำกวม)
# จอตาลอก
จอตาลอก  เป็นโรคของตาที่มีจอตาลอกออกจากชั้นเนื้อเยื่อข้างใต้ การลอกในช่วงแรกอาจจำกัดอยู่เฉพาะที่ แต่หากไม่ได้รับการรักษาทันท่วงทีจอตาอาจลอกออกทั้งหมดทำให้การมองเห็นแย่ลงหรือตาบอดได้

ภาวะจอตาลอกเป็นภาวะเร่งด่วนทางจักษุวิทยา รองลงมาจากภาวะหลอดเลือดในจอประสาทตาอุดตันและสารเคมีเข้าตา ภาวะนี้ถูกพบเป็นครั้งแรกในต้นคริตศตวรรษที่ 17 โดย de Saint-Yves แต่การวินิจฉัยทางคลินิกยังไม่มีจนกว่า Helmholtz จะประดิษฐ์กล้องส่องตรวจในตาได้ในปี พ.ศ. 2394
หมวดหมู่:ความผิดปกติที่คอรอยด์และจอตา
หมวดหมู่:ภาวะฉุกเฉินทางการแพทย์
# ไตรไอโอโดไทโรนีน
ไตรไอโอโดไทโรนีน , C15H12I3NO4 หรือที่รู้จักในชื่อ T3 เป็นฮอร์โมนจากต่อมไทรอยด์

 ผลกระทบของ T3 

T3 เพิ่มอัตราการเผาผลาญขั้นพื้นฐาน (basal metabolic rate)   ดังนั้นมันจึงเพิ่มออกซิเจนในร่างกายและการใช้พลังงาน   อัตราการเผาผลาญขั้นพื้นฐานคือ   ความจำเป็นแคโรลี่ต่ำสุดที่ทำให้ดำรงชีวิตอยู่ได้ในแต่ละบุคคล   T3กระทำกับเนื้อเยื่อภายในร่างกายเป็นหลัก   ยกเว้นในม้ามและลูกอัณฑะ   มันเพิ่มการผลิตของ Na+/K+ -ATPase และในการเพิ่มการเปลี่ยนอย่างไม่เฉพาะเจาะจงของความหลากหลายภายในโมเลกุลขนาดใหญ่   โดยการสังเคราะห์และทำลาย

 โปรตีน 
T3 กระตุ้นการผลิตของ RNA Polymerase I และ II   ฉะนั้นจึงเพิ่มอัตราการสังเคราะห์โปรตีน   มันจึงเพิ่มอัตราการทำลายโปรตีนเช่นกัน   และเมื่อใดอัตราการทำลายโปรตีนมีมาเกินกว่าอัตราการสังเคราะห์โปรตีน   อาจจะทำให้ร่างกายเข้าสู่สภาวะสมดุลเป็นไอออนลบ (Negative ion balance)

 กลูโคส 
T3 เพิ่มอำนาจในการเผาผลาญกลูโคสของตัวรับ β-adrenergic   ฉะนั้นมันจึงเพิ่มอัตราการหยุดไกลโคเจน   และอัตราการเพิ่มกลูโคสในgluconeogenesis   มันก็เพิ่มอำนาจของอินซูรินเช่นกัน   

 ลิพิด 
T3 กระตุ้นการหยุดของคลอเรสเทอรอล   และเพิ่มเลขของตัวรับ LDL   ดังนั้นมันจึงเพิ่มอัตราของลิโพไลซิส (Lipolysis) เพิ่มทวี

T3 มีผลต่อระบบหัวใจและหลอดเลือดเช่นเดียวกัน   มันได้เพิ่มผลผลิตของหัวใจ   โดยเพิ่มอัตราการการเต้นของหัวใจและแรงหดตัว   ทำให้เห็นผลในด้านความดันโลหิต   

T3 มีผลกับการพัฒนาเอมบริโอและทารกเช่นกัน   มีผลต่อปอดและระบบประสาทหลังกำเนิด   มันกระตุ้นการผลิตของไมอิลิน (เยื่อหุ้มเซลล์ประสาท) และการพัฒนาแอกซอน   มันสำคัญต่อการเจริญเติบโตของกระดูกโดยตรงเช่นกัน
# แอมพลิจูด
แอมพลิจูด (amplitude) ของตัวแปรเป็นคาบ (periodic variable) เป็นค่าความเปลี่ยนแปลงของมันในช่วงคาบหนึ่ง โดยค่าอาจเป็นลักษณะต่าง ๆ อย่างใดอย่างหนึ่งเช่น เวลาหรือระยะทาง มีนิยามของแอมพลิจูดหลายอย่าง แต่ทั้งหมดก็เป็นฟังก์ชันของขนาดความแตกต่างระหว่างค่าสุดขีดของตัวแปร

อีกอย่างหนึ่ง แอมพลิจูด คือขนาดของการเปลี่ยนแปลงของค่าต่าง ๆ ที่เกิดขึ้นจากการแกว่งตัวในระบบ ตัวอย่างเช่น คลื่นเสียง คือการแกว่งตัวของแรงดันในบรรยากาศ แอมพลิจูดของมันคือการเปลี่ยนแปลงของแรงดันในแต่ละรอบ ถ้าการเปลี่ยนแปลงนี้อยู่ในคาบการแกว่งตัวปกติ จะสามารถวาดเส้นกราฟของระบบออกมาโดยให้ค่าการเปลี่ยนแปลงเป็นแกนตั้ง และเส้นเวลาเป็นแกนนอน แสดงให้เห็นภาพของแอมพลิจูดเป็นการเปลี่ยนแปลงขนาดขึ้นลงในแนวดิ่งระหว่างจุดสูงสุดและจุดต่ำสุด

ในตำรารุ่นเก่า เฟสก็อาจเรียกว่าแอมพลิจูดเหมือนกัน

 หลักการของแอมพลิจูด 
 แอมพลิจูดแบบพีคทูพีค 
แอมพลิจูดแบบพีคทูพีค (Peak-to-peak amplitude) คือการวัดค่าความเปลี่ยนแปลงจากจุดสูงสุดของการเคลื่อนที่ทางด้านหนึ่งไปจนถึงจุดต่ำสุดการเคลื่อนที่ในอีกด้านหนึ่ง สามารถวัดได้จากมิเตอร์บางชนิดที่มีวงจรเหมาะสม หรือจากการดูรูปคลื่นบนออสซิลโลสโคป 

 แอมพลิจูดแบบอาร์เอ็มเอส 
แอมพลิจูดแบบอาร์เอ็มเอส (Root mean square (RMS) amplitude) ใช้มากในวิชาวิศวกรรมไฟฟ้า คือการหารากที่สองของค่าเฉลี่ยของกำลังสองของขนาดการเคลื่อนที่แนวดิ่งในกราฟนับจากศูนย์ในช่วงเวลาหนึ่งDepartment of Communicative Disorders, University of Wisconsin-Madison.  RMS Amplitude . เก็บข้อมูลเมื่อ 2008-08-22
# โฟโตสเฟียร์
โฟโตสเฟียร์  ของวัตถุทางดาราศาสตร์ หมายถึงย่านรอบนอกของวัตถุที่ส่งผ่านแสง คำนี้มาจากภาษากรีกโบราณว่า φως¨- φωτος/photos (โฟตอส) แปลว่า "แสง" และ σφαιρα/sphaira (สไฟรา) แปลว่า "ลูกบอล" ซึ่งสื่อถึงรูปร่างลักษณะของมันที่คล้ายพื้นผิวลูกบอลกลมที่ส่องแสงออกมา ย่านโฟโตสเฟียร์นี้กินพื้นที่ลึกลงไปในพื้นผิวของดาวฤกษ์จนกระทั่งแก๊สกลายเป็นทึบแสง ซึ่งเทียบเท่าค่า optical depth ที่ 2/3Carroll and Ostlie (1996). Modern Astrophysics. Addison-Wesley.

 ดวงอาทิตย์ 
thumb|300 px|อุณหภูมิและความหนาแน่นของบรรยากาศของดวงอาทิตย์

โฟโตสเฟียร์ของดวงอาทิตย์มีอุณหภูมิระหว่าง 4500 ถึง 6000 เคลวินThe Sun - Introduction (โดยมีค่าอุณหภูมิยังผลเท่ากับ 5800 เคลวิน) และมีความหนาแน่นประมาณ 2 x 10-4 kg m-3  สำหรับดาวฤกษ์อื่นอาจมีโฟโตสเฟียร์ที่ร้อนกว่านี้หรือเย็นกว่านี้ โฟโตสเฟียร์ของดวงอาทิตย์ประกอบด้วยเซลล์พาความร้อนเรียกว่า กรานูล (granule) ซึ่งเป็นเซลล์ของแก๊สที่มีเส้นผ่านศูนย์กลางประมาณ 1000 กิโลเมตร มีแก๊สร้อนพวยพุ่งในใจกลาง กับแก๊สที่เย็นกว่าแทรกอยู่ในช่องว่างแคบๆ ระหว่างเซลล์ แต่ละกรานูลจะมีช่วงอายุเพียง 8 นาที ซึ่งทำให้มันมีสภาพเปลี่ยนแปลงเหมือน "การเดือด" กลุ่มของกรานูลรวมกันเรียกว่า ซูเปอร์กรานูล มีขนาดเส้นผ่านศูนย์กลางสูงได้ถึง 30,000 กิโลเมตร และมีช่วงอายุสูงสุดราว 24 ชั่วโมง เรายังไม่สามารถสังเกตรายละเอียดขนาดนี้จากดาวฤกษ์ดวงอื่นได้
# โครโมสเฟียร์
thumb|ภาพถ่ายโดย Luc Viatour ระหว่างสุริยุปราคาเต็มดวง เมื่อ 11 สิงหาคม ค.ศ. 1999

โครโมสเฟียร์ (แปลตรงตัวว่า "ทรงกลมสี") คือชั้นบรรยากาศบางๆ รอบดวงอาทิตย์ที่อยู่สูงกว่าโฟโตสเฟียร์ มีขนาดความลึกประมาณ 2,000 กิโลเมตร โครโมสเฟียร์มีลักษณะโปร่งแสงยิ่งกว่าโฟโตสเฟียร์ สาเหตุที่เรียกชื่อเช่นนี้ก็เนื่องมาจากสีของมันซึ่งเป็นสีแดง อันเกิดจากสเปกตรัมที่เกิดขึ้นจากเส้นสเปกตรัม H-alpha ของไฮโดรเจน เราสามารถมองเห็นลักษณะของทรงกลมสีนี้โดยตรงได้ด้วยตาเปล่าในระหว่างการเกิดสุริยุปราคาเต็มดวง โดยจะมองเห็นโครโมสเฟียร์เป็นเหมือนแสงสีสว่างวาบที่ขอบของโฟโตสเฟียร์ที่หายลับไปอยู่หลังดวงจันทร์

ด้วยเหตุผลบางอย่างซึ่งยังไม่เป็นที่เข้าใจ อุณหภูมิของโครโมสเฟียร์กลับสูงกว่าโฟโตสเฟียร์ แม้โฟโตสเฟียร์จะอยู่ใกล้พื้นผิวดวงอาทิตย์มากกว่า มีอุณหภูมิอยู่ประมาณ 4,000-6,400 เคลวิน แต่โครโมสเฟียร์กลับมีอุณหภูมิสูงถึง 4,500 ไปจนถึงกว่า 20,000 เคลวินThe Sun - Introduction ทฤษฎีหนึ่งเสนอเกี่ยวกับความผันผวนของ sonic ในบริเวณนี้ที่เกิดจาก magnetohydrodynamic waves อาจเป็นเหตุให้อุณหภูมิเพิ่มสูงขึ้น
# น้ำหมักชีวภาพ
น้ำหมักชีวภาพ หรือ น้ำสกัดชีวภาพ หรือ น้ำจุลินทรีย์ เป็นของเหลว สีดำออกน้ำตาล  กลิ่นอมเปรี้ยวอมหวาน  ไม่เป็นอันตรายต่อสิ่งมีชีวิตทุกชนิด  เช่น  พืช  สัตว์ทุกประเภท  สามารถช่วยปรับความสมดุลของสิ่งแวดล้อมและสิ่งมีชีวิตได้ 

การเก็บรักษาต้องเก็บน้ำหมักชีวภาพไว้ที่อุณหภูมิปกติ  ไม่ร้อนหรือเย็นเกินไป โดยทั่วไปสามารถทำน้ำหมักชีวภาพใช้เองได้จากพืชผักผลไม้และผลผลิตจากธรรมชาติ โดยนำไปหมักตามกรรมวิธีที่ถูกต้อง  คือต้องผลิตหัวเชื้อจุลินทรีย์ก่อน แล้วจึงนำหัวเชื้อที่ได้ไปขยายเป็นน้ำหมักชีวภาพต่อไป

 การทำหัวเชื้อจุลินทรีย์ 
นำพืช  ผัก  หรือผลไม้สับให้เป็นชิ้นเล็ก ๆ ใส่ในภาชนะปิดฝาให้มิดชิด  จากนั้นผสมกับกากน้ำตาล  ซึ่งน้ำตาลอาจเป็นน้ำตาลที่ใช้กันปกติ  หรือน้ำตาลทรายแดง หรือน้ำตาลทรายขาว ในอัตราส่วน 3 กิโลกรัม ต่อน้ำตาล 1 กิโลกรัม  แล้วคลุกเคล้าให้เข้าและปิดฝาทิ้งไว้ ทุก ๆ 5-7 วัน  ควรเปิดฝาภาชนะ  เพื่อคลุกให้เศษผักสัมผัสกับอากาศ ซึ่งจะหมักทิ้งไว้ประมาณ 1-2 เดือน
เมื่อครบกำหนดแล้วจะสังเกตเห็นว่ามีน้ำผสมอยู่ ซึ่งน้ำที่ได้ก็คือน้ำหัวเชื้อจุลินทรีย์ เมื่อได้น้ำหัวเชื้อจุลินทรีย์แล้วควรนำน้ำหัวเชื้อจุลินทรีย์ที่ได้ เก็บใส่ไว้ในขวดปิดฝาให้สนิท พร้อมที่จะนำไปใช้ในการทำมันหมักหรืออาหารสัตว์ประเภทอื่น
# พืชไร่
พืชไร่ เป็นไม้ประเภทไม้ล้มลุกและไม้ทนแล้ง ต้องการน้ำน้อย มีอายุการปลูกและการเก็บเกี่ยวไม่นาน และเมื่อให้ผลผลิตแล้วลำต้นก็จะตาย พืชไร่ถือเป็นอาชีพหลักของเกษตรกรไทย และมีความสำคัญต่อความมั่นคงทางอาหารของประเทศ พืชไร่ที่จัดเป็นพืชเศรษฐกิจนำรายได้มาสู่ประเทศไทยอย่างมาก เช่น ข้าว เป็นอาหารหลัก (คาร์โบไฮเดรท), อ้อย เป็นวัตถุดิบสำหรับผลิตน้ำตาลทราย, ข้าวโพด เป็นวัตถุดิบสำหรับผลิตอาหารสัตว์, มันสำปะหลัง เป็นวัตถุดิบในการผลิตแป้งและอาหารสัตว์ ซึ่งภาควิชาพืชไร่นา มหาวิทยาลัยเกษตรศาสตร์ได้วิจัย สอน และสนับสนุนให้เกษตรกรปลูกพืชไร่อย่างมีคุณภาพ ขณะที่กระทรวงเกษตรและสหกรณ์ เช่น กรมการข้าว กรมวิชาการเกษตร กรมส่งเสริมการเกษตร ได้ร่วมกันส่งเสริมให้เกษตรกรปลูกพืชไร่จนได้ปริมาณที่เหมาะสมสำหรับการบริโภคในประเทศและการส่งออก อาทิ มันสำปะหลังพันธุ์เกษตรศาสตร์ 50 เป็นพันธุ์ที่มีการปลูกมากที่สุดในโลก และช่วยผลักดันให้เกิดอุตสาหกรรมกลางน้ำและปลายน้ำมากมาย  ข้าวพันธุ์ขาวดอกมะลิ 105 ซึ่งเป็นที่นิยมในการบริโภคทั้งชาวไทยและชาวต่างชาติ เป็นต้น

การจำแนกพืชไร่
พืชไร่สามารถจำแนกตามประโยชน์ใช้งานได้เป็น ธัญพืช พืชอาหารสัตว์ พืชพลังงาน พืชคลุมดิน พืชหัว พืชสมุนไพร พืชเส้นใย พืชน้ำมัน พืชน้ำตาล พืชอเนกประสงค์ เป็นต้น

ตัวอย่างพืชไร่
ประเภทธัญพืช ได้แก่ ข้าว ข้าวโพดหวาน พืชวงศ์ถั่ว
ประเภทอาหารสัตว์ ได้แก่ ข้าวโพด ข้าวฟ่าง
ประเภทพืชพลังงาน ได้แก่ กระถินยักษ์ 
ประเภทคลุมดิน ได้แก่ หญ้า พืชวงศ์ถั่ว
ประเภทใช้หัว ได้แก่ มันฝรั่ง มันเทศ มันสำปะหลัง
ประเภทสมุนไพร ได้แก่ ฟ้าทะลายโจร กัญชง กัญชา ขมิ้น
ประเภทเส้นใย ได้แก่ ฝ้าย ปอ ป่าน
ประเภทให้น้ำมัน ได้แก่ ถั่วเหลือง ละหุ่ง ทานตะวัน งา ปาล์มน้ำมัน
ประเภทให้น้ำตาล ได้แก่ อ้อย มะพร้าว ตาล

พืชอุตสาหกรรม
ประเทศไทยเป็นประเทศที่มีศักยภาพด้านการเกษตร ซึ่งการเกษตรถือเป็นรากฐานของประเทศไทย มีการปลูกพืชประเภทพืชไร่เป็นจำนวนมากและพืชไร่ที่ถือเป็นพืชเศรษฐกิจของประเทศ ได้แก่ ปาล์มน้ำมัน ซึ่งสามารถใช้ได้ทั้งในอุตสาหกรรมอาหารและด้านพลังงานทดแทน โดยมีการใช้น้ำมันปาล์มทดแทนน้ำมันดีเซลซึ่งต้องนำเข้าจากต่างประเทศปีละหลายร้อยล้านบาท ซึ่งน้ำมันที่เป็นทรัพยากรโลกก็เริ่มลดน้อยลง และส่งผลให้ราคายิ่งสูงขึ้น ประเทศไทยมีเป้าหมายในการเพิ่มพื้นที่ปลูกปาล์มน้ำมันให้ได้ 10 ล้านไร่ ภายในปี 2572 นอกจากปาล์มน้ำมันที่เป็นพืชอุตสาหกรรมของไทยแล้ว ยังมี ข้าว ข้าวโพด และมันสำปะหลัง ซึ่งมีการปลูกทางภาคเหนือและภาคอีสานของประเทศไทย ทำรายได้เข้าสู่ประเทศและทำรายได้ให้เกษตรกรในท้องถิ่นได้เป็นอย่างดี

ในส่วนของการส่งเสริมวิชาชีพเกษตรของวิทยาลัยเกษตรกรรมทั่วทั้งประเทศไทยก็ได้มีการส่งเสริมให้ความรู้กับเกษตรกรผู้ประกอบอาชีพพืชไร่ชนิดต่าง ๆ
# ลิง (แก้ความกำกวม)
ลิง สามารถหมายถึง
 ลิง สัตว์ที่จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม
 สมเกียรติ จันทร์พราหมณ์ (เสนาลิง) นักแสดง และพิธีกรชาวไทย
 ปลาลิง (ทับศัพท์จาก ling) ชื่อวิทยาศาสตร์ Molva molva ปลาทะเลในแถบยุโรป
# EM
EM , Em หรือ em อาจหมายถึง
 อีเอ็ม
 รหัสสายการบิน IATA ของแอโรเบนิน
 รหัสสายการบิน IATA ของ เอ็มไพร์แอร์ไลน์ สายการบินเช่าเหมาลำและขนส่งสินค้าที่อยู่ในไอดาโฮ สหรัฐอเมริกา
 <em> แท็กเอชทีเอ็มแอล สำหรับเน้นข้อความ
 Em (ทวิอักษร) ทวิอักษรในภาษาโปรตุเกส
 เอล มอนตี เมืองในรัฐแคลิฟอร์เนีย สหรัฐอเมริกา
 เอล มอนเต เมืองในแคว้นทาลากานเต ซานเตียโก ประเทศชิลี
 มิกาเอล อีอา นักร้องชาวฟินแลนด์
 เดวิด เอ็ม ผู้บุกเบิกศิลปะคอมพิวเตอร์ชาวอเมริกัน
 М (М, м) อักษรซีริลลิกตัวหนึ่ง
# ยุโรป (วงดนตรี)
ยุโรป  เป็นกลุ่มดนตรีจากสต็อกโฮล์ม สวีเดน เล่นดนตรีแนวฮาร์ดร็อก และแกลมเมทัล ก่อตั้งในปี ค.ศ. 1979 โดยโจอีย์ เทมเพสต์ และจอห์น นอรัม  เดิมใช้ชื่อว่าวง "ฟอร์ซ" (Force) และเปลี่ยนชื่อเป็น "ยุโรป" ในปี ค.ศ. 1982

ยุโรปมีผลงานสตูดิโออัลบั้มทั้งสิ้น 7 อัลบั้ม โดยอัลบั้มที่สาม The Final Countdown ที่ออกในปี ค.ศ. 1986 เป็นชุดที่ประสบความสำเร็จที่สุด ขายได้มากกว่าสามล้านแผ่นในสหรัฐอเมริกา รองมาคือชุดที่สี่ Out of This World ในปี ค.ศ. 1988  ตั้งแต่ปี ค.ศ. 1986 ถึง 1992 ยุโรปขายผลงานได้มากกว่า 20 ล้านแผ่นทั่วโลก จัดเป็นกลุ่มดนตรีจากสวีเดนที่ประสบความสำเร็จสูงสุดเป็นอันดับสี่ในประวัติศาสตร์

ซิงเกิลที่ประสบความสำเร็จของยุโรป คือ The Final Countdown และ Carrie ติดอันดับท็อปเท็นฮ็อตซิงเกิลของนิตยสารบิลบอร์ด  

ผลงาน
 Europe (1983)
 Wings of Tomorrow (1984)
 The Final Countdown (1986)
 Out of This World (1988)
 Prisoners in Paradise (1991)
 Start from the Dark (2004)
 Secret Society (2006)
 Last Look at Eden (2009)
 Bag Of Bones (2012)
 War Of Kings (2015)
 Walk The Earth (2017)
# เดอะเวโรนิคาส์
เดอะเวโรนิคาส์  เป็นวงอีเลกโทร พื้นฐานป็อป-ร็อก เป็นวงดูโอจากออสเตรเลีย ก่อตั้งวงในปี 2005 ในบริสเบน โดยฝาแฝดพี่น้อง เจสซิกาและลิลิซา โอริเกลียสโซ พวกเธอยังเป็นเจ้าของไลน์เสื้อผ้า ทั้งคู่มีผลงานสตูดิโออัลบั้ม 2 ชุด ชุดแรกชื่อ The Secret Life of... ในปี 2005 ขึ้นชาร์ตสูงสุดอันดับที่ 4 ในออสเตรเลียนชาร์ต และได้รับ 4 แผ่นเสียงทองคำขาวจาก ARIA มียอดขายมากกว่า 280,000 ชุด  The Secret Life of... มีซิงเกิล 5 ซิงเกิล ติดใน 10 อันดับแรกอยู่ 3 เพลงในออสเตรเลีย

ผลงานอัลบั้มชุดที่ 2 ชื่อชุด Hook Me Up ในปี 2007 ขึ้นชาร์ตสูงสุดอันดับ 2 ของออสเตรเลียนชาร์ตส ได้รับ 2 แผ่นเสียงทองคำขาว อัลบั้มนี้ยังมีซิงเกิลฮิต 4 ซิงเกิลที่ติดท็อป 10 โดยซิงเกิล  "Hook Me Up" สามารถขึ้นอันดับ 1 ได้เป็นครั้งแรกของวงในออสเตรเลีย
# สงครามปีศาจโจรสลัดสยองโลก
สงครามปีศาจโจรสลัดสยองโลก  เป็นภาพยนตร์ผจญภัยในปี 2006 ในชุด ไพเรตส์ออฟเดอะแคริบเบียน เป็นภาคต่อของภาพยนตร์ในปี 2003 ชื่อ คืนชีพกองทัพโจรสลัดสยองโลก ถือเป็นภาพยนตร์เรื่องแรกจากทางวอลต์ดิสนีย์พิกเจอร์สที่ได้เปลี่ยนมาใช้โลโก้ปัจจุบัน ภาพยนตร์กำกับโดย กอร์ เวอร์บินสกี เขียนบทโดยเท็ด เอลเลียตและเทอร์รี รอสซิโอ อำนวยการสร้างโดยเจอร์รี บรักไฮเมอร์ ภาพยนตร์ได้รางวัลรางวัลออสการ์ สาขาเทคนิคพิเศษยอดเยี่ยม แต่ยังได้รับการเสนอชื่อเข้าชิงรางวัลออสการ์ ในสาขาอื่นๆ อีก 3 สาขา (แต่ไม่ได้รับรางวัล) ได้แก่ กำกับศิลป์ยอดเยี่ยม, ลำดับเสียงยอดเยี่ยม และบันทึกเสียงยอดเยี่ยม

เนื้อเรื่องเป็นเรื่องราวหลังการจากไปของกัปตัน แจ็ก สแปร์โรว์ (จอห์นนี เดปป์) ที่มีหนี้ต่อเดวี่ โจนส์ (บิลล์ ไนกี) ที่ค้างไว้ ขณะที่วิลล์ เทิร์นเนอร์ (ออร์แลนโด บลูม) และเอลิซาเบธ สวอนน์ (คีร์รา ไนท์ลีย์) ที่ถูกลอร์ด คัทเลอร์ เบ็คเก็ตต์ (ทอม ฮอล์แลนเดอร์) จับตัวไป หลังจากช่วยการหลบหนีโทษประหารของแจ็ก สแปร์โรว์

ภาพยนตร์ถ่ายต่อเนื่อง 2 ภาคกับภาค 3 ตั้งแต่ปี 2005 และออกฉายในออสเตรเลียและสหราชอาณาจักรเมื่อวันที่ 6 กรกฎาคม ค.ศ. 2006 ส่วนในสหรัฐอเมริกาและแคนาดาออกฉายวันที่ 7 กรกฎาคม ค.ศ. 2006 ภาพยนตร์ได้รับเสียงวิจารณ์ทั้งด้านบวกด้านลบผสมกันไป โดยชื่นชมในส่วนของสเปเชียลเอฟเฟกต์ และติเรื่องเนื้อเรื่องที่สับสนและความยาวของหนัง สงครามปีศาจโจรสลัดสยองโลก ทำรายได้เปิดตัวใน 3 วันแรกทำลายสถิติ ด้วยสัปดาห์เปิดตัวทำรายได้ที่ 136 ล้านเหรียญสหรัฐในสหรัฐอเมริกา และกลายเป็นภาพยนตร์เรื่องที่ 3 ที่สามารถทำรายได้เกิน 1 พันล้านเหรียญสหรัฐทั่วโลก ตามหลัง ไททานิก และ ลอร์ดออฟเดอะริงส์: มหาสงครามชิงพิภพ และถือเป็นภาพยนตร์ของวอลต์ดิสนีย์พิกเจอร์สที่ประสบความสำเร็จที่สุด

 นักแสดง 
บทบาท  นักแสดง กัปตันแจ็ก สแปร์โรว์ จอห์นนี เดปป์ วิลล์ เทิร์นเนอร์ / วิลล์เลี่ยม ออร์แลนโด บลูม เอลิซาเบธ สวอนน์ เคียรา ไนต์ลีย์ ลอร์ดคัทเลอร์ เบ็คเก็ตต์ ทอม ฮอลแลนเดอร์ บิลล์ เทิร์นเนอร์ สเต็ลลัน สกอชกวด เดวี โจนส์ บิล ไนอี ผู้ว่าเวเธอร์บี้ สวอนน์ โจนาทาน ไพรซ์ เจมส์ นอริงตัน แจ็ค ดาเวนพอร์ต เทีย ดัลม่า / คาลิปโซ่ นาโอมี่ แฮร์ริส กิ๊บส์ เควิน แม็คนัลลี่ พินเทล ลี อาเรนเบิร์ก เมอร์เซอร์ เดวิด สกอฟิลด์ ราเก็ตตี้ แม็คเคนซี ครู้ก มาร์ตี้ มาร์ติน เคลบบา
# เป็ด (แก้ความกำกวม)
เป็ด สามารถหมายถึง
 เป็ด สัตว์ปีกในวงศ์ Anatidae (เป็ดน้ำ) ที่มีปากแบน ตีนแบน
 ธัญญา โพธิ์วิจิตร (เป็ด เชิญยิ้ม) นักแสดงตลกผู้ก่อตั้งคณะเชิญยิ้ม
 เป็ดง่อย อาการเฉื่อยชา อันเนื่องมาจากการใกล้หมดวาระการทำงาน
# หมู (แก้ความกำกวม)
หมู สามารถหมายถึง
 สุกร (Sus scrofa domesticus)
 สุชาติ พรหมรุ่งโรจน์ (หมู นินจา) นักวาดการ์ตูนไทย
 พงษ์เทพ กระโดนชำนาญ นักร้องเพลงเพื่อชีวิต
# ดวงตา (แก้ความกำกวม)
ดวงตา สามารถหมายถึง
 ตา ส่วนรับแสงสะท้อนของร่างกาย ทำให้สามารถมองเห็น และรับรู้สิ่งต่าง ๆ รอบตัวได้ 
 ดวงตา ตุงคะมณี นักแสดงชาวไทย
 ดวงตา คงทอง นักร้องเพลงลูกทุ่งชาวไทย